सलमान खान की 'वॉन्टेड' गर्ल प्रियंका चोपड़ा के रिसेप्शन में यूं आईं नजर, Video हुआ वायरल  
आयशा टाकिया का वीडियो हुआ वायरल
सलमान की 'वॉन्टेड' में आई थीं नजर
निक-प्रियंका के रिसेप्शन का है वीडियो
आयशा टाकिया (Ayesha Takia) के सलमान खान (Salman Khan)‌ की फिल्म 'वॉन्टेड (Wanted)' में क्यूट अंदाज ने उनके फैन्स को क्रेजी कर दिया था, और आयशा टाकिया ने बॉलीवुड से लेकर साउथ तक में हंगामा बरपा दिया था. लेकिन इन दिनों आयशा टाकिया (Ayesha Takia) अपने मेकओवर की वजह से ज्यादा सुर्खियों में  हैं. हाल ही में आयशा टाकिया पति फरहान आजमी के साथ प्रियंका चोपड़ा (Priyanka Chopra) और निक जोनास (Nick Jonas) के रिसेप्शन में पहुंचीं तो सारी निगाहें उन पर ही टिक गईं. आयशा टाकिया (Ayesha Takia) का ये वीडियो जमकर वायरल हो रहा है.
A post shared by(@ayeshatakia_fanz) on Dec 20, 2018 at 2:21pm PST
प्रियंका चोपड़ा (Priyanka Chopra) और निक जोनास (Nick Jonas) ने 20 दिसंबर को मुंबई में शादी का रिसेप्शन दिया था, जिसमें बॉलीवुड की दिग्गज हस्तियां भी नजर आई थीं. सलमान खान, रणवीर सिंह, दीपिका पादुकोण, शाहिद कपूर और अनिल कपूर जैसे स्टार नजर आए थे. प्रियंका और निक के रिसेप्शन में आयशा टाकिया भी पहुंची थीं. आयशा टाकिया (Ayesha Takia) ने क्रीम कलर की ड्रेस पहन रखी थी, और आयशा कमाल की लग रही थीं. वैसे भी आयशा टाकिया ने शादी के बाद फिल्मों को अलविदा कह दिया था. 
A post shared(@ayeshatakia_fanz) on Dec 20, 2018 at 12:25pm PST
आयशा टाकिया (Ayesha Takia) ने 2009 में महाराष्ट्र में समाजवादी पार्टी के नेता अबू आजमी के बेटे फरहान आजमी से शादी की थी. 2013 में आयशा एक बेटे की मां बनीं. आयशा 'डोर', 'सलाम-ए-ईश्‍क', 'टार्जन' और 'वांटेड' जैसी फिल्‍मों में नजर आ चुकी हैं. आयशा ने 2004 में 'टार्जन: द वंडर कार' से बॉलीवुड करियर की शुरुआत की थी. शादी और फिल्मी करियर के बारे में कुछ समय पहले आयशा टाकिया ने कहा था, "जब मैं 4 साल की थी, तब से कैमरे के सामने हूं. मैंने कम उम्र में एक्टिंग शुरू कर दी थी. उस समय मैंने एक साधारण लड़की की तरह जिंदगी नहीं देखी थी. इसलिए 'वान्टेड' फिल्म के बाद, जब मैं उस स्थिति में पहुंची, तब मैंने सोचा कि मुझे इस फिल्मी दुनिया से बाहर आने की जरूरत है. खुद को ज्यादा समझने की जरूरत है."